**Ciklusterv 2014-2019**

A 2014-2019. önkormányzati ciklus első napjaiban, harmadik polgármesteri megbízatásom elején talán minden eddiginél aktuálisabbak a 4 esztendővel ezelőtt megfogalmazott gondolatok.

Hernádszentandrás az elmúlt években tudatos építkezésbe kezdett. Mára a szükséges infrastrukturális fejlesztésekkel párhuzamosan a mintegy 10 esztendővel ezelőtt még kiüresedő és – a környező falvakhoz hasonló – leépülő településből egy lüktető, célokat és jövőt látó, a saját funkcióját megtalálni és felépíteni képes falu képe kezd kirajzolódni. Nem véletlenszerű az eredmény…

Az elmúlt 4 évben a térség magasan a legtöbbet emlegetett, a legtöbb alkalommal példaként idézett települése Hernádszentandrás.

Kapujába kerültünk annak, hogy a széthúzások, az önsorsrontó panaszkodás, és külső felelősök kereséséből sportot űző szemléletmód helyett egy alkotó, innovációkra képes, lélekkel rendelkező, mások számára is vonzó közösség legyen a miénk…

Településünk sokszínű, sokféle érték és érdek mentén léteznek a mindennapok, közös pontok kizárólag a tenni akarás, a valódi teljesítmény mentén képzelhetők el…

Soha vissza nem térő lehetőségünk van arra, hogy az előttünk álló 5 esztendőben stabil, fenntartható pályára állítsuk településünket.

Nincs több esély erre, most élni kell vele, minden más kizárólag ennek lehet alárendelve.

Vezérelvek:

* Rend és rendszer mindenek előtt
* egyedüli kategorizáló tényező, a teljesítmény
* közösségi érdeknek mindenkor alárendelt egyéni és csoportérdekek
* nincs fenntartható eredmény hosszú távú következetes, felelős, és minőségi munka nélkül
* először a tettek, utána az elvárás
* alázat, személyes példamutatás, hozzáértés, felkészültség, csapatmunka
* felelős külső és belső kommunikáció
* belső konfliktuskezelés
* dinamikus funkció –és jövőépítés
* minőségi településmenedzsment és kommunikáció

Közösségfejlesztés:

* Biztos Kezdet Gyerekház
* Hernád-völgyi Tanoda
* Szivárvány Társulat
* Hernád-völgyi Kiscsillagok Színjátszó Kör
* Felnőttképzés
* Zenei képzés
* Nyelvi képzés
* Ösztöndíj programok
* Sportélet erősítése
* Színvonalas rendezvénypaletta

Települési arculat:

* rendezett, virágos közterek
* járdahálózat felújítása
* vízelvezető árokrendszer felújítása, gépkocsi beállóval
* önkormányzati ingatlanok funkcióbővítéssel ötvözött korszerűsítése

Közfoglalkoztatás:

* lehetőségek maximális kihasználása
* „piaci” szemléletmód beemelése, teljesítményközpontú működtetés
* fegyelem és következetesség

BioSzentandrás:

* BioSzentandrás mint önálló foglalkoztatási egység megteremtése
* Minőségi kollektíva hosszú távú alkalmazással
* Termékkosár stabilizálása, sorozatgyártás lehetővé válása
* Termelés, feldolgozás, kézművesség
* Önálló márkaépítés
* Önálló értékesítés
* Turisztika
* Gasztronómia
* Térségi üzleti nyitás

Korszerű településmenedzsment, folyamatos innovációk:

* BioSzentandrás szálláshelyfejlesztés
* BioSzentandrás márkaépítés, potenciális piaci szereplővé válás
* Kis-Hernád holtág revitalizációja
* megújuló energiaforrásokra alapuló fejlesztések
* Külső források folyamatos bevonása

Együttműködések:

* Minőségi önkormányzati, hivatali és szakágazati együttműködések
* Projektalapú együttműködések
* Országos és határon átnyúló hosszú távú együttműködések

Szakmai képviselet, kommunikáció:

* Önkormányzati szövetségekkel való szoros együttműködés és együttgondolkozás
* Falvak képviselete
* Gyakorlati tapasztalatcserék
* Hazai és külföldi szakmai hálózatosodás
* Új utak korszerű képviselete és artikulálása
* Minőségi és modern kommunikáció
* A kommunikációs csatornák használata és alakítása

Eredmények:

* Új funkciók, új utak megszületése
* Innovatív településmenedzsment
* Versenyképes kollektíva
* Komplex, egymást erősítő valódi változások
* Fenntartható közösségfejlesztés
* Generációk összekapaszkodása
* Önállóvá váló kezdeményezések
* Életszemlélet átalakulása
* Jövőbe vetett bizalom és hit